တင်မြင့်

ဦးတင်မြင့် (၁၉၅၈ မွေးဖွား) သည် တပ်မတော်သား(ငြိမ်း) နှင့် အထွေထွေအုပ်ချုပ်ရေးဦးစီးဌာန အငြိမ်းစား ညွန်ချုပ် ဖြစ်သည်။၎င်းသည် ပြည်ထောင်စုအစိုးရအဖွဲ့ရုံးဝန်ကြီးဌာန ၏ ဒုတိယဝန်ကြီး အဖြစ် ထမ်းဆောင်ခဲ့သူလည်း ဖြစ်သည်။  

 စစ်မှုထမ်းခြင်း 
ဦးတင်မြင့် သည် စစ်တက္ကသိုလ် ကျောင်းဆင်း တစ်ဦး ဖြစ်သည်။၁၉၈၁ ခုနှစ် ကစပြီး ၁၉၉၅ ခုနှစ် အထိ တပ်မတော် တွင် စစ်မှုထမ်းခဲ့သည်။ထိုသို့ စစ်မှုထမ်းစဥ် သူသည် စစ်မြေပြင်ထက်အရပ်ဘက်နယ်မြေများတွင်သာ အများဆုံးဖြတ်သန်းကာ တာဝန်ထမ်းဆောင်ခဲ့သည်။

စစ်မှုထမ်းကာလ ဗိုလ်ကြီးဘဝ ဖြင့်  ဒလမြို့နယ် ၏ မဝတဥက္ကဋ္ဌ အဖြစ် ၁၉၈၉ ခုနှစ် မှ ၁၉၉၂ ခုနှစ် အထိ တာဝန်ထမ်းဆောင်ခဲ့သည်။

ဆက်၍ ရန်ကုန်တောင်ပိုင်းခရိုင် အုပ်ချုပ်ရေးမှူး အဖြစ် လည်းကောင်း၊ယင်းနောက် ၁၉၉၅ ခုနှစ် တွင် စစ်တပ်မှ အငြိမ်းစားယူ၍ အထွေထွေအုပ်ချုပ်ရေးဦးစီးဌာန သို့ ဝန်ထမ်းဘဝဖြင့် ကူးပြောင်းလာခဲ့သည်။

 ဝန်ထမ်းဘဝ 
ဦးတင်မြင့် သည် အထွေထွေအုပ်ချုပ်ရေးဦးစီးဌာန(ရုံးချုပ်)၏ စီမံဌာန နှင့် မြေယာယစ်မျိုး နှင့် အခွန်ဌာန စသည်တို့တွင် တာဝန်ထမ်းဆောင်ခဲ့သည်။ယင်းနောက် ပြည်နယ်အုပ်ချုပ်ရေးမှူး၊ဒုတိယညွန်ကြားရေးမှူးချုပ် စသည်ဖြင့် တာဝန်များအဆင့်ဆင့်ထမ်းဆောင်ခဲ့သည်။

၂၀၁၆ ခုနှစ်၊ဖေဖော်ဝါရီ တွင် အထွေထွေအုပ်ချုပ်ရေးဦးစီးဌာန ၏ ညွန်ကြားရေးမှူးချုပ် ဖြစ်လာကာ၊၂၀၁၇ ခုနှစ် ဖေဖော်ဝါရီ ၁၆ ရက် တွင် ထိုဌာန၏ဝန်ထမ်းအဖွဲ့အစည်းအကြီးအမှူးအဖြစ် ခန့်အပ်ခံရသည်။

တစ်ပြိုင်တည်းမှာပင် ပြည်ထဲရေးဝန်ကြီးဌာန၏ အမြဲတမ်းအတွင်းဝန် အဖြစ်လည်း ပူးတွဲထမ်းဆောင်ခဲ့သည်။ 

၂၀၁၈ခုနှစ် ဒီဇင်ဘာ ၂၈ရက်နေ့တွင် ၎င်းဦးဆောင်သည့် အထွေထွေအုပ်ချုပ်ရေးဦးစီးဌာနကို  ပြည်ထဲရေးဝန်ကြီးဌာန လက်အောက်မှ ပြည်ထောင်စုအစိုးရအဖွဲ့ရုံးဝန်ကြီးဌာန လက်အောက်သို့ ရွှေ့ပြောင်းခဲ့သည်။ 

 ဒုတိယဝန်ကြီးဘဝ 
၂၀၁၉ ခုနှစ်၊ဇန်နဝါရီ ၂ ရက် တွင်  ပြည်ထောင်စုအစိုးရအဖွဲ့ရုံး ဝန်ကြီးဌာန ၏  ဒုတိယဝန်ကြီးအဖြစ် နိုင်ငံတော်သမ္မတရုံးက  ခန့်အပ်ခဲ့သည်။၂၀၂၁ ခုနှစ်၊ဖေဖော်ဝါရီ ၁ ရက် တွင် ထိုတာဝန်မှ အနားယူခဲ့သည်။

၂၀၂၁ ခုနှစ်၊မေ ၅ ရက် တွင် ပြည်ထောင်စုအစိုးရအဖွဲ့ရုံးဝန်ကြီးဌာန လက်အောက်ခံ အထွေထွေအုပ်ချုပ်ရေးဦးစီးဌာန သည် ပြည်ထဲရေးဝန်ကြီးဌာန လက်အောက် သို့ နိုင်ငံတော်စီမံအုပ်ချုပ်ရေးကောင်စီ ၏ အမိန့်အမှတ် ၁၁၉/၂၀၂၁ ဖြင့် ပြန်လည် ရောက်ရှိသွားခဲ့သည်။

 ကိုးကား  

Category:သက်ရှိထင်ရှားပုဂ္ဂိုလ်များ
Category:မြန်မာ စစ်ဖက်ဆိုင်ရာ လူပုဂ္ဂိုလ်များ
ကဏ္ဍ:မြန်မာနိုင်ငံ၏ ဒုတိယ ဝန်ကြီးများ